Ved forordning (EU) nr. 692/2011 om europæiske statistikker om turisme ("forordningen") blev der fastlagt en fælles ramme for systematisk udvikling, udarbejdelse og formidling af statistikker om turisme i Den Europæiske Union. Den afspejlede de ændringer, der er sket for turismeøkonomien og turisternes adfærd, siden Rådets direktiv 95/57/EF trådte i kraft, og var en reaktion på de ændringer i brugernes behov, der følger heraf.

Turisme henviser til den aktivitet, at rejsende rejser til en hoveddestination væk fra deres sædvanlige opholdssted i under et år med et hvilket som helst formål, herunder arbejde, fritid eller andet personligt formål, bortset fra det formål at lade sig ansætte af en enhed hjemmehørende på destinationen. EU's turismesektor er vigtig for økonomien i alle medlemsstaterne og udgør en betydelig kilde til beskæftigelse. Enhver vurdering af dens konkurrenceevne kræver en god viden om turismens omfang og dens kendetegn, om turisternes profil og forbrugsmønster samt om fordelene for de europæiske økonomier.

-Pilotundersøgelser vedrørende satellitregnskaber for turisme blev gennemført hvert tredje år, hvilket kan føre til, at satellitregnskaber for turisme integreres i moderniseringen af forordningen.

-Redskaberne til at vedtage delegerede retsakter bidrog til at forbedre detaljeringsgraden og aktualiteten af de tilgængelige data.

-Kommissionen gennemfører i tæt samarbejde med sine partnere i det Europæiske Statistiske System forordningen effektivt. For nylig bidrog den statistiske ramme også til at imødekomme brugernes behov for at overvåge konsekvenserne af covid-19 på turismesektoren.

Den drøfter desuden, hvordan forordningen gennemføres, med henvisning til de fastlagte kvalitetskriterier for officielle statistikker (afsnit 4) og ser på de foranstaltninger, der er truffet for at mindske byrden for virksomhederne (afsnit 5). Endelig undersøger rapporten en eventuel revision af de nuværende retlige rammer med henblik på at modernisere statistikker om turisme (afsnit 6).

Der blev udsendt en første evalueringsrapport i 2016, og dette er den anden rapport. Her gives bl.a. et overblik over europæiske statistikker om turisme:

Det hedder i artikel 7 i forordningen, at Kommissionen hvert femte år forelægger "Europa-Parlamentet og Rådet en evalueringsrapport om de statistikker, der er udarbejdet i henhold til denne forordning, og navnlig om deres relevans og byrden for erhvervslivet".

Det hedder i forordning (EU) nr. 692/2011, at Kommissionen i form af gennemførelsesretsakter skal fastlægge ordningerne og strukturen for kvalitetsrapporter (artikel 6, stk. 4) og de nærmere bestemmelser for fremsendelsen af data (artikel 9, stk. 2 og 3).

Førstnævnte forbedrede relevansen og aktualiteten af europæiske statistikker om turisme i betragtning af de ændrede brugerbehov siden vedtagelsen af forordningen i 2011. Sidstnævnte tilpassede forordningen til den kendsgerning, at Det Forenede Kongerige har været et ikke-EU-land (tredjeland) siden den 1. februar 2020.

-tilpasning af bilagene for at tage hensyn til den økonomiske, sociale eller tekniske udvikling.

-ændring af fremsendelsesfristerne for data for at tage hensyn til den økonomiske, sociale eller tekniske udvikling (artikel 9, stk. 5) og

Ud over de statistikker, der formidles inden for rammerne af forordningen, supplerer Eurostat dataene om turiststrømme med oplysninger om turismerelateret beskæftigelse og om den økonomiske dimension af turistindustrien baseret på eksisterende arbejdsmarkedsstatistikker eller statistikker over erhvervsstrukturer eller konjunkturstatistik. Hvert tredje år offentliggør Eurostat også en rapport om satellitregnskaber for turisme, herunder en metodologisk status over gennemførelsen af disse regnskaber i hele Europa samt data.

I rapporteringsperioden blev Kommissionens gennemførelsesforordning (EU) 2021/1179 vedtaget for at tilpasse gennemførelsesforordning (EU) nr. 1051/2011 til de ændrede krav i ovennævnte delegerede forordning (EU) 2019/1681.

5.Forordningens gennemførelse

I henhold til forordning (EU) nr. 692/2011 skal medlemsstaterne indsamle, sammenstille, behandle og fremsende harmoniserede statistikker om udbud og efterspørgsel på turismeområdet. Kommissionen (ESTAT) vurderer kvaliteten af de data, den modtager, og offentliggør dem på Eurostats websted i form af på forhånd udarbejdede tabeller, flerdimensionelle databaser og analytiske artikler. I dette afsnit evalueres gennemførelsen af forordningen på grundlag af standardkvalitetskriterier for europæiske statistikker.

På grundlag af Eurostats seneste tilfredshedsundersøgelse (2020) vurderede 75 % af respondenterne (n = 180) den overordnede kvalitet af europæiske statistikker om turisme som "meget god eller god", og 19 % vurderede den som "tilstrækkelig".

5.1.Relevans

Relevans angiver, i hvor høj grad statistikkerne opfylder brugernes nuværende og potentielle behov.

Ikrafttrædelsen af forordning (EU) nr. 692/2011 forbedrede fuldstændigheden og aktualiteten af statistikkerne om turisme og øgede som sådan dataenes relevans for brugerne. Kommissionen fortsatte med at imødekomme brugernes behov gennem de retlige rammer, men også gennem en mere eksperimentel ad hoc-tilgang.

På den ene side blev der vedtaget en delegeret retsakt, som forbedrede måling af nye fænomener som f.eks. brug af bookingplatforme, aktualiteten af månedlige indkvarteringsstatistikker (reduktion af fremsendelsesfristen fra tre måneder eller otte uger til seks uger) og detaljeringsgraden i årlige indkvarteringsstatistikker ved at medtage data om NUTS3-regioner og byer og månedlige data for NUTS2-regioner med henblik på bedre overvågning af den sæsonmæssige spredning i turismen.

På den anden side blev der iværksat frivillige initiativer eller ad hoc-initiativer for at stille data til rådighed om satellitregnskaber for turisme eller for at give mulighed for at reagere på hastende brugerbehov (f.eks. månedlige data fra gæsternes hjemland i forbindelse med covid-19-pandemien). I 2021 offentliggjorde Kommissionen også de første eksperimentelle data om kortvarig turistindkvartering, som blev bestilt via onlineplatforme inden for deleøkonomi, og som blev indsamlet direkte fra platformene via aftaler. Kommissionen fortsatte også med at undersøge innovative datakilder og metoder for yderligere at forbedre eksisterende statistikker eller udarbejde statistikker og indikatorer med stor politisk relevans, som tidligere ikke var tilgængelige.

Hvad angår relevans er de vigtigste udfordringer for europæiske statistikker om turisme de næste fem år en mere indgående vurdering af turismens økonomiske betydning gennem den statistiske ramme for satellitregnskaber for turisme, måling af turismens bæredygtighed og indførelse af innovative tilgange til udarbejdelse af statistikker om turisme.

5.2.Nøjagtighed

Nøjagtighed henviser til, hvor tæt skønnene ligger på ukendte korrekte værdier.

Medlemsstaterne koordinerer typisk dataindsamlingsmetoderne baseret på nationale statistiske systemer og tilgængelige kilder i overensstemmelse med nærhedsprincippet. Ifølge forordningen kræves det dog, at "medlemsstaterne [træffer] alle foranstaltninger, de finder nødvendige for at opretholde kvaliteten af resultaterne" (artikel 8).

For at overvåge datakvaliteten underlægger Kommissionen hvert datasæt strenge valideringsprocedurer. Hvert år sender medlemsstaterne en metadatarapport, der dækker de vigtigste kvalitetsaspekter af de statistikker, der sendes til Eurostat. Disse metadatarapporter er offentligt tilgængelige på Eurostats websted.

Siden rapporten fra 2016 har Kommissionen undersøgt forskellige fremgangsmåder for at forbedre dækningen af mindre aktører i indkvarteringssektoren, som ofte ikke er omfattet af statistiske virksomhedsregistre eller administrative turistregistre. Fremkomsten af onlineplatforme inden for deleøkonomi har øget betydningen af dette segment af markedet for korttidsudlejning, og det har også gjort det muligt at måle disse tjenesteyderes aktiviteter via det digitale fodaftryk, som de efterlader på de platforme, der forbinder dem med potentielle gæster.

I 2020 indgik Kommissionen aftaler med fire større internationale platforme. I 2021 offentliggjorde Eurostat de første data i henhold til disse aftaler.